L'ELIANA TRIADA SEU DEL DIA OLÍMPIC
Sin fecha

L’Eliana ha sigut escollida pel Comitè Olímpic Español (COE) com a seu per a acollir la celebració del Dia Olímpic, que tindrà lloc el pròxim mes de juny. Una important jornada en la qual l’esport de l’Eliana es convertirà en el centre de l’esport olímpic a nivell nacional.

La presentació oficial en el nostre municipi, sota el títol ‘Dels valors olímpics, als valors en l’esport municipal de l’Eliana: Presentació del Dia Olímpic‘, serà el dissabte 25 d’abril durant la Festa de l’Esport, a partir de les 12.00 del matí en la Sala Polivalent de la FPA. A la mateixa, assistirà el Director d’Esports del COE, Ricardo Leiva, al costat de l’alcalde de l’Eliana, Jose María Ángel Batalla, i el psicòleg de l’esport de l’Associació de Clubs Esportius, Santiago López.

El Dia Olímpic és una celebració, a nivell mundial, en la qual es commemora la fundació del Moviment Olímpic Modern l’any 1894 i que es caracteritza per ser oberta a tot el públic, amb activitats de participació per a la família i exhibicions de diferents esports olímpics a càrrec del COE. Amb la finalitat de promoure els valors olímpics com el joc net, la camaraderia, el respecte i l’esperit esportiu, el Comitè Olímpic Internacional, en col·laboració amb els comitès nacionals, organitza anualment aquesta jornada d’esport.

El Dia Olímpic se celebra, en l’actualitat, en més de 160 països en un esdeveniment en el qual participen més de 4 milions de persones de tot el món.